
 Anexa C. Declarație de integritate, eligibilitate și angajament al aplicantului


Numele, Prenumele aplicantului:
	



Subsemnatul/Subsemnata, declar pe propria răspundere că:

1. INTEGRITATE ȘI ETICĂ
☐ Declar că nu sunt implicat(ă) în activități ilegale sau neetice, inclusiv fraudă, corupție, dare sau luare de mită, fals în declarații sau alte practici incompatibile cu principiile Programului de Burse.
☐ Declar că nu există condamnări definitive sau alte situații care ar putea afecta credibilitatea sau integritatea participării mele în cadrul Programului.

2. TRANSPARENȚĂ ȘI CORECTITUDINE
☐ Toate informațiile furnizate în cadrul aplicației sunt complete, corecte și veridice.
☐ Înțeleg că furnizarea de informații false, incomplete sau eronate poate conduce la respingerea aplicației sau la încetarea ulterioară a colaborării.

3. CONFLICTE DE INTERESE
☐ Nu există situații de conflict de interese, reale sau potențiale, care ar putea influența procesul de aplicare, selecție sau implementare.
☐ În cazul apariției unui potențial conflict de interese, mă angajez să îl declar imediat.
☐ Declar că nu mă aflu într-o situație de conflict de interese cu membrii Comisiei de evaluare, echipa de implementare, mentorii sau instituția gazdă selectată.
☐ Mă angajez să notific imediat RNDRL dacă apare orice situație care poate genera un conflict de interese.



4. PRINCIPII DE NEDISCRIMINARE ȘI EGALITATE DE GEN
☐ Mă angajez să respect principiile egalității de șanse, nediscriminării, incluziunii și eticii profesionale pe întreaga durată a Programului.
☐ Mă angajez să promovez integrarea dimensiunii schimbărilor climatice și egalității de gen în activitățile și produsele elaborate în cadrul practicii.

5. RESPECTAREA DREPTURILOR OMULUI
☐ Activitățile programului sunt realizate cu respectarea drepturilor fundamentale ale omului și a standardelor etice aplicabile.
☐ Mă angajez să respect Codul de conduită al Programului și regulile de funcționare ale instituției gazdă.

6. ANGAJAMENT PRIVIND PARTICIPAREA ÎN PROGRAM
☐ Confirm disponibilitatea de a participa la programul de practică pe întreaga perioadă prevăzută în Ghidul aplicantului (minimum 168 ore). 
☐ Confirm disponibilitatea de a colabora cu instituția gazdă și mentorul desemnat.
☐ Confirm disponibilitatea de a participa la activitățile de mentorat, instruire și monitorizare organizate în cadrul Programului.
☐ Confirm disponibilitatea de a elabora și prezenta livrabilele și raportul final prevăzute de Program.
☐ Înțeleg că Planul preliminar de practică are caracter orientativ și va fi ajustat împreună cu mentorul și instituția gazdă înainte de începerea practicii. 

7. ANGAJAMENT PRIVIND UTILIZAREA BURSEI
☐ În cazul selectării mele în Program, mă angajez să utilizez bursa exclusiv pentru implementarea Programului de practică și pentru cheltuielile eligibile aferente acestuia.
☐ Înțeleg că utilizarea bursei este condiționată de respectarea obligațiilor asumate și de realizarea activităților și livrabilelor prevăzute.
☐ Confirm disponibilitatea de a participa activ în cadrul Comunității de Practicieni (CoP) și în activitățile de diseminare a rezultatelor.



8. PROTECȚIA DATELOR
☐ Sunt de acord ca datele furnizate să fie prelucrate de RNDRL în scopul evaluării și implementării apelului, în conformitate cu legislația aplicabilă privind protecția datelor cu caracter personal.

9. VALORIFICAREA REZULTATELOR
☐ Sunt de acord ca rezultatele, materialele, fotografiile și produsele elaborate în cadrul Programului să poată fi utilizate de RNDRL, INAMP și PNUD în scopuri de promovare, învățare și diseminare, cu menționarea autorului, cu respectarea drepturilor morale.

10. DECLARAȚIE FINALĂ
Declar pe propria răspundere că toate informațiile prezentate în dosarul de aplicare sunt complete, reale și conforme cu situația existentă. 
Confirm că am citit și am înțeles Ghidul aplicantului, condițiile Programului de Burse, precum și obligațiile care îmi revin în cazul selectării. 
Înțeleg că furnizarea unor informații false, omiterea unor informații relevante sau nerespectarea obligațiilor asumate poate conduce la respingerea dosarului, retragerea statutului de bursier sau încetarea participării în Program.


Nume și prenume:
......................................................
Semnătură:
......................................................
Data:
......................................................




Activitatea este realizată în cadrul proiectului „LEADERs4greenGEN – Comunitatea de Practicieni pentru Climă și Gen în Moldova”, implementat de Rețeaua Națională de Dezvoltare Rurală LEADER (RNDRL) în parteneriat cu Institutul Național de Administrație și Management Public (INAMP), ca parte a proiectului „Comunități reziliente prin abilitarea femeilor – Faza II”, implementat de Programul Națiunilor Unite pentru Dezvoltare (PNUD), cu sprijin financiar din partea Suediei și Norvegiei.

